A. SITUÁCIA V OBLASTI ČERPANIA PREDVSTUPOVÝCH FONDOV
 
PHARE

Pokyny pre hospodárenie s finančnými prostriedkami 

Koncom roka 2003 boli uznesením vlády SR č. 1216 zo dňa 17. 12. 2003 schválené Pokyny pre hospodárenie s finančnými prostriedkami pri realizácii programu PHARE a Prechodného fondu, ktorými sa zaviedli nové finančné toky spolufinancovania zo štátneho rozpočtu. Vzhľadom na to, že vznikla potreba jasnejšieho popisu týchto tokov, stanovenia kompetencií a hľadania riešenia situácie, ktorá vznikla po 01. 05. 2004, kedy prestala platiť vyhláška MF SR č. 94/1996 Z. z. o rozsahu a spôsobe vrátenia DPH, ktoré vyplýva z medzinárodnej zmluvy v rámci projektov zahraničnej pomoci, odbor Národného fondu MF SR pripravil dodatok k Pokynom  pre hospodárenie s finančnými prostriedkami pri realizácii programu PHARE a Prechodného fondu. 
 
Problémové projekty finančných memoránd 2001

Pri programovaní projektu SR0103.02 Infraštruktúra pre rómske osady nebol dodržaný princíp bezprostrednej pripravenosti projektu na jeho realizáciu po podpise finančného memoranda. Nevysporiadané vlastníctvo pôdy, nevydané stavebné povolenia, nezrovnalosti ohľadne výstavby sociálneho bývania, ktorá sa dodatočne kládla ako podmienka pre spustenie tendrov na výstavbu základnej infraštruktúry, nesúlad projektového dizajnu s realitou v osadách a pod. spôsobili, že vzhľadom na konečný termín kontrahovania (30. 11. 2004) a možné dočasné zablokovanie kontrahovania projektov PHARE na jeseň 2004 v súvislosti s vydaním rozhodnutia Európskej komisie ohľadne akreditácie EDIS je nakontrahovanie cca 4,8 mil. € vysoko rizikové.

Projektanti v obciach (rómskych osadách), kde sa má realizovať výstavba základnej infraštruktúry, zistili, že vo viacerých prípadoch sa rozsah prác, ktoré treba vykonať, nezhoduje s údajmi, ktoré boli definované v projekte (chýba niekoľko tisíc metrov prívodného vodovodného potrubia, prepojenie kanalizácie do čističky odpadových vôd, vodojem, rozvod kanalizácie a pod.). Vzhľadom na skutočnosť, že pri tendroch na prvú skupinu obcí došlo k úspore cca 700 000 €, plánuje Agentúra na podporu regionálneho rozvoja (APRR) požiadať o využitie tejto úspory na financovanie v projekte nezahrnutej infraštruktúry v ostatných obciach.  
 
Vývoj kontrahovania projektu PHARE SR0103.02 Infraštruktúra pre rómske osady    k 31. 05. 2004 zachytáva nasledujúca tabuľka.
 
implementačná agentúra	alokované	kontrahovanie
február 2004	kontrahovanie
marec 2004	kontrahovania
k 30.04.2004	kontrahovania
k 31.05.2004	
	€	€	%	€	%	€	%	€	%	
APRR	8 300 000	1 310 830	15,8	1 577 631	19,0	1 627 390	19,6	doplníNF	NF	
Prameň: Perseus

Na základe vyššie uvedených skúsenosti sa do finančného memoranda PHARE 2003 nezahrnul projekt výstavby základnej infraštruktúry v rómskych osadách, keďže v čase programovania neboli zabezpečené všetky predpoklady pre úspešnú realizáciu takéhoto projektu. Zo zdrojov PHARE 2002 sa však financuje projekt, ktorého cieľom je vybrať vhodné osady a vypracovanie tendrovej dokumentáciu pre budúcu výstavbu základnej infraštruktúry.
  
Pri projekte 0107.07 Turistický rozvoj – Veľká Domaša bola zo strany technickej asistencie nedostatočne vypracovaná tendrová dokumentácia, čo zapríčinilo potrebu zabezpečenia dodatočných finančných zdrojov vo výške cca 300 000 € na realizáciu projektu. Zdroje na dofinancovanie projektu prisľúbilo MF SR po dohode so zástupcom prijímateľov projektu. Technické detaily dofinancovania projektu budú zmluvne podchytené. 
 
Kontrahovanie finančných memoránd 2002
 
Prehľad kontrahovania finančných prostriedkov programu PHARE FM 2002 k 15. 05. 2004 zachytáva nasledujúca tabuľka. Prehľad o čerpaní finančných prostriedkov je uvedený v prílohe. Údaje vyznačené červeným aktualizuje NF k 31. 05. 2004 v rámci pripomienkového konania.
 
implementačná agentúra	Alokované	nakontrahované
k 29. 02. 2004	nakontrahované
k 31. 03. 2004	nakontrahované
k 30. 04. 2004	nakontrahované
k 15. 05. 2004	
	€	€	%	€	%	€	%	€	%	
CFKJ	36 400 000	17 080 797	46,9	18 341 015	50,4	20 286 083	55,7	21 794 464	59,9	
APRR	16 150 000	    384 538	  2,4	     385 478	  2,4	     386 618	  2,4	   386 618	  2,4	
NARMSP	10 500 000	 1 832 049	17,5	  1 832 049	17,5	  1 832 049	17,5	  1 832 049	17,5	
Spolu FM 2002	63 050 000	19 297 384	30,6	20 558 542	32,6	22 504 750	35,7	24 013 130	38,1	
Prameň: Perseus 
 
Na základe podkladových materiálov je možné identifikovať tieto rizikové projekty: 
 
2002/000-610.19 Implementácia Schengenského akčného plánu a ďalšie posilnenie infraštruktúry na budúcich vonkajších hraniciach EÚ (5,8 mil. €) – Ministerstvo vnútra SR požiadalo o zmenu v projekte (realokácia časti finančných prostriedkov z konštrukčných prác na dodávku zariadení). Zastúpenie Európskej komisie v SR vyjadrilo znepokojenie nad žiadosťou upraviť projekt krátko pred uplynutím doby určenej na uzatváranie zmlúv. 

Na základe stretnutia ministra vnútra SR s vedúcim Zastúpenia Európskej komisie v SR bolo dohodnuté, že tie dodávky techniky, ktoré obsahujú len zmeny v počte, v cene alebo druhu techniky pre ten istý účel, aký bol pôvodne schválený v projekte, budú pripravené na schválenie prostredníctvom výmeny listov medzi národným koordinátorom zahraničnej pomoci a Zastúpením Európskej komisie v SR. Jedná sa o položky vo výške 6 534 tis. €. V prípade pôvodného investičného komponentu vo výške 520 000 € bude po zvážení využitia danej sumy požiadané o jeho realokáciu, avšak technická asistencia určená pre vypracovanie projektovej dokumentácie na vyššie uvedené investičné práce bude realizovaná v pôvodnej výške a na pôvodný účel. Toto riešenie by malo umožniť urýchlenie zverejnenia výberového konania na dodávku zariadení a tým aj urýchlenie kontrahovania uvedeného projektu.
 
2002/000-610.03 Ďalšia integrácia rómskych detí v oblasti výchovy a vzdelávania a zlepšených životných podmienok - aktivita 2 a 3 (100 000 € a 550 000 €) – podľa schváleného projektu mala technická asistencia v rámci aktivity 2 vybrať 30 obcí, pre ktoré sa v rámci aktivity 3 vypracuje tendrová dokumentácia na budúcu výstavbu základnej infraštruktúry. Na základe zlých skúsenosti s prácou technickej asistencie a existenciou podrobných analýz o stave rómskych osád na MŽP SR a Úrade splnomocnenkyne vlády SR pre rómske komunity navrhuje APRR výber osád medzirezortnou skupinou a navýšiť rozpočet aktivity 3 o 100 000 € z aktivity 2, keďže terajší rozpočet sa zdá byť nedostatočný.
S navrhnutým riešením realokovať finančné prostriedky z aktivity 2 do aktivity 3 nesúhlasí sekcia ľudských práv a menšín ÚV SR. Vzhľadom na časový sklz (kontrahovanie konči 30. 11. 2004) súhlasí sekcia s výberom 30 osád APRR MVRR SR (uskutočnenie aktivity 1 národnou administratívou namiesto technickej asistencie). 

2002/000-610.07 Zlepšenie fytosanitárnych kontrol rastlín a rastlinných produktov – Ústredný kontrolný a skúšobný ústav poľnohospodársky predložil 28. 05. 2004 technickú špecifikáciu pre komponent výstavby a vybavenia karanténneho skleníka (0,5 mil. €) Ministerstvu pôdohospodárstva SR. MP SR by malo po kontrole predložiť technickú špecifikáciu Centrálnej finančnej a kontraktačnej jednotke v priebehu júna 2004. 

Realizáciu vyššie uvedených projektov treba považovať za rizikovú vzhľadom na možné dočasné zablokovanie kontrahovania projektov PHARE na jeseň 2004 v súvislosti s vydaním rozhodnutia Európskej komisie ohľadne akreditácie EDIS .

 ISPA

Dňom vstupu Slovenskej republiky do Európskej únie prešli všetky projekty ISPA pod systém finančného riadenia Kohézneho fondu. Z inštitucionálneho hľadiska je za celkovú koordináciu výkonu Kohézneho fondu zodpovedné Ministerstvo výstavby a regionálneho rozvoja SR ako Riadiaci orgán pre Kohézny fond. Dňom 1. 5. 2004 už nie je v rámci Slovenskej republiky implemntovaný program ISPA. Uvedený program ďalej prebieha v zostávajúcich predvstupových krajinách (Rumunsko, Bulharsko). V rámci projektov Kohézneho fondu bude však naďalej rozlišované projekty Kohézneho fondu – ISPA a nové projekty Kohézneho fondu hlavne z dôvodu rozdielneho finančného riadenia (projekty Kohézneho fondu – ISPA budú ďalej podliehať v súlade s Pokynmi pre hospodárenie s finančnými prostriedkami ISPA, podľa  uzensenia vlády SR č. 252/2004).

a) ISPA – Životné prostredie
V sektore životného prostredia programu ISPA prebiehajú práce na základe už podpísaných zmlúv v projektoch Trenčín, Komárno, Banská Bystrica, Zvolen a Martin.  Na všetky projekty, pre ktoré boli v rokoch 2000 – 2002 podpísané finančné memorandá za sledované došlo k spusteniu tendrov na práce a stavebný dozor.
Z finančných memoránd z roku 2003 boli spustené tendre na práce a služby v projekte Poprad, tender na práce pre projekt Šaľa a päť tnedrov pre vodárenské spoločnosti v rámci FM Odborná pomoc pre prípravu projektov Kohézneho fondu. V prípade ostatných projektov – finančných memoránd 2003 pokračujú práce na vypracovaní tendrových dokumentácií a príprave spustenia tendrov. 
Prehľad výdavkov kontrahovaných projektov ISPA – životné prostredie v pôsobnosti Implementačnej agentúry a environmentálnych investičných projektov MŽP SR k 31. 5. 2004 je uvedený v tabuľke č. 1,  príloha č. 1. 

b)	ISPA – Doprava

Železničná infraštruktúra
V oblasti železničnej infraštruktúry sú schválené 3 investičné projekty ISPA. V rámci projektu Rača – Šenkvice bolo  nakontrahovaných 84,03% prostriedkov a pokračujú práce na realizácii projektu. Pre projekt Modernizácia železničnej trate Šenkvice – Cífer bol podpísaná zmluva na práce so zhotoviteľom. V projekte Modernizácia železničnej trate Trnava – Nové mesto nad Váhom bola zverejnená výzva na verejné obstarávanie v Official Journal 28. 4. 2004. 
Dňa 30. 4. 2004 bolo zverejnené oznámenie o metóde verejného obstarávania v Official Journal pre projekt  Odborná pomoc na prípravu dopravných projektov v SR a pre projekt Odborná pomoc pre implementáciu dopravných projektov financovaných z fondov EÚ dňa 28. 4. 2004.

Prehľad výdavkov kontrahovaných projektov ISPA – železničná infraštruktúra v pôsobnosti Implementačnej agentúry Železníc Slovenskej republiky k 31. 5. 2004 je uvedený v tabuľke č. 2,  príloha č. 1. 

Cestná infraštruktúra
V sektore cestnej infraštruktúry je realizovaný projekt výstavby Diaľnice D 61 v Bratislave,       Viedenská cesta – Prístavný most, kde k 31.3.2004 boli podpísané 2 kontrakty v celkovej výške 54 246 320,45 €  (103,9 % celkových nákladov). Vyplatených bolo 13 235 115,96 € .
V rámci projektu Odborná pomoc na prípravu dopravných projektov v SR bol dňa 9.12.2003 uzatvorený kontrakt a k 31.3.2004  bolo vyplatených 119 997,60 €.
Prehľad výdavkov kontrahovaných projektov ISPA – doprava k 31. 5. 2004 v pôsobnosti Implementačnej agentúry Slovenská správa ciest  k 31. 5. 2004 sú uvedené v tabuľke 3  prílohy č. 1.  
Progres z hľadiska kontrahovania v predvstupových programoch ISPA a SAPARD podľa jednotlivých implementačných agentúr/implementačných orgánov  za obdobie k 31. 12. 2003 až k 31. 5. 2004  v %-uálnom vyjadrení je uvedený v tabuľke č. 4. 1. až 4. 4. prílohy č. 1.

Oblasti problémov ISPA:
Zabezpečenie administratívnych kapacít pre implementačné agentúry. Súčasťou zabezpečenia administratívnych kapacít musí byť aj zabezpečenie výkonu ex-ante schvaľovania v rámci EDIS (prechod kompetencií ex-ante schvaľovania v rámci EDIS z Európskej komisie na implementačné agenúry podľa uznesenia vlády SR č. 1103/2003).
Oblasti problémov:
1.	Nedostatočné personálne a finančné zabezpečenie implementačných agentúr pôsobiacich v rámci ISPA, obzvlášť kritická je situácia personálneho obsadenia Implementačnej agentúry environmentálnych investičných projektov, ktorá v súčasnosti implementuje projekty ISPA a v budúcnosti bude implementovať projekty Kohézneho fondu, ako aj projekty OP Základná infraštruktúra.
2.	Zabezpečenie administratívnych kapacít pre ex-ante. Súčasťou zabezpečenia administratívnych kapacít musí byť aj zabezpečenie výkonu ex-ante schvaľovania v rámci EDIS (prechod kompetencií ex-ante schvaľovania v rámci EDIS z Európskej komisie na implementačné agenúry podľa uznesenia vlády SR č. 1103/2003).
3.	Prechod z verejného obstarávania podľa platných pravidiel EU (PRAG) na verejné obstarávanie podľa slovenskej legislatívy v prechodnom období.
4.	Nedostatočná technická projektová dokumentácia na úrovni vyžadovanej typom zmluvy zvoleným v čase prípravy projektu. Projektová dokumentácia sa musí prepracovávať, čo spôsobuje vzhľadom na svoju náročnosť časový posun v implementácii projektov.
5.	Zmena štruktúry právnych vzťahov medzi hlavnými aktérmi implementácie  programu ISPA na základe odporúčania Delegácie Európskej komisie v období november 2002 - marec 2003. Bol uskutočnený presun právomocí kontraktačnej autority na konečných príjemcov pomoci.
6.	podľa informácií Slovenskej správy ciest sa vynára problémv dvojitom zdanení zálohovej platby z pohľadu DPH nasledovne:
1.	Zálohová platba je zdaňovaná s DPH v dobe realizácie platby dodávateľovi (zákon o DPH)
2.	Zálohová platba je zdaňovaná s DPH v dobe realizácie projektu, keďže SSC zdaňuje faktúry pred odpočtom zálohy zo sumy realizovaných prác.  
Možné riziká:
-	rizikovým sa javí súčasné personálne poddimenzovanie implementačnej agentúry, ktoré môže spôsobiť meškanie v implementácii projektov ISPA – životné prostredie ako aj Kohézneho fondu a štrukturálnych fondov,
-	zabezpečenie vytvorenia potrebných personálnych a technických kapacít na realizáciu výkonu prenesených kompetencií v rámci ex-ante schvaľovania v rámci EDIS (uznesenie vlády SR č. 1103/2003);
-	prechod na verejné obstarávanie podľa národnej legislatívy;
-	vo vzťahu k novým podmienkam pre kontraktačné procedúry (pozri vyššie) existuje možnosť oneskorenia implementácie dotknutých projektov,
-	nedostatočné finančné zdroje pre realizáciu v prípade vynakladania prostriedkov na DPH v súčasnom legislatívnom systéme.

SAPARD

Kontrahovanie v rámci programu SAPARD bolo ukončené dňa 12.5.2004 a k uvedenému dátumu bolo uzatvorených 948 zmlúv. Celkovo bolo nakontrahovaných 4 707 393 tis. SKK, čo predstavuje 108% z disponibilných verejných zdrojov. MF SR potvrdilo možnosť uplatnenia navýšenia záväzkov vo výške 6% a zvyšné nakontrahované 2% budú prefinancované z Plánu rozvoja vidieka 2004-2006 v súlade s Nariadením Komisie č. 447/2004. 

 Z celkového počtu 358 vyradených žiadostí bolo 223 vyradených z dôvodu vyčerpania disponibilných verejných zdrojov. V tabuľke č.4.4 prílohy č.1 je zaznamenané kontrahovanie a čerpanie finančných prostriedkov v rámci programu SAPARD ku dňu 31. 5. 2004.

EDIS PHARE

V rámci štvrtej fázy zavádzania rozšíreného decentralizovaného implementačného systému (EDIS) pre program PHARE sa v období 19. 04. – 06. 05. 2004 uskutočnil verifikačný audit na Národnom fonde, troch implementačných agentúrach, Úrade vlády SR a štyroch ministerstvách (Ministerstvo hospodárstva SR, Ministerstvo vnútra SR, Ministerstvo životného prostredia SR, Ministerstvo spravodlivosti SR). 

Vzhľadom na skutočnosť, že rozhodnutie o akreditácii EDIS v Slovenskej republike nebolo vydané pred 01. 05. 2004, udelila EK Slovenskej republike v súlade s článkom 33 zmluvy o pristúpení výnimku, počas ktorej bude prebiehať verejné obstarávanie a kontrahovanie podľa pravidiel decentralizovaného implementačného systému (DIS) s ex-ante kontrolou zo strany Zastúpenia Európskej komisie v SR. Výnimka sa bude uplatňovať do vydania konečnej správy verifikačného auditu, ktorú možno očakávať do konca júla 2004. 

V prípade, že konečná správa verifikačného auditu nebude obsahovať nálezy blokujúce udelenie akreditácie, generálne riaditeľstvo EK pre rozšírenie zaháji konanie vedúce k prijatiu rozhodnutia o vzdaní sa ex-ante kontroly. Po udelení akreditácie (vzdaní sa ex-ante kontroly) bude verejné obstarávanie a kontrahovanie prebiehať podľa národnej legislatívy. 

V prípade, že táto správa bude obsahovať nálezy blokujúce udelenie akreditácie, kontrahovanie projektov PHARE sa podľa doterajších informácií pozastaví až do odstránenia nálezov, vykonania reauditu a vydania pozitívneho rozhodnutia, čo by mohlo trvať niekoľko mesiacov. V dôsledku toho môže prísť k situácii, že niektoré projekty finančných memoránd 2002 a projekt SR0103.02 (predĺžená doba kontrahovanie) nebude možné nakontrahovať.

Na odstraňovaní predbežných nálezov sa pracuje na koordinačných stretnutiach za účasti zástupcov Národného fondu, implementačných agentúr a Úradu vlády SR.

S cieľom vysvetliť zástupcom EK niektoré predbežné nálezy, ktoré vyplynuli zo záverečného stretnutia, bol pripravený list splnomocnenca pre Národný fond na EK spolu s pripomienkami implementačných agentúr a Úradu vlády SR, ktoré by mali byť zohľadnené v návrhu správy verifikačného auditu.
EDIS ISPA
Program ISPA nebol ani nebude predmetom 4 etapy prípravy na EDIS, t. j. verifikačného auditu zo strany EK. Dňom vstupu Slovenskej republiky do Európskej únie sa projekty ISPA stali projektmi Kohézneho fondu. Na základe materiálu schváleného na rokovaní vlády SR, uznesenie č. 252/2004 sa finančné riadenie projektov ISPA nemení.

B. SITUÁCIA V OBLASTI PRÍPRAVY NA ČERPANIE ŠTRUKTURÁLNYCH FONDOV A KOHÉZNEHO FONDU

c. Zabezpečenie publicity

Zverejňovanie informácií RO a SO/RO zabezpečujú prostredníctvom svojich internetových stránok a spoločnej internetovej stránky www.strukturalnefondy.sk a prostredníctvom masmédií.  Vzhľadom na to, že k 31. 5. 2004 všetky RO a SO/RO zverejnili výzvy na predkladanie projektov (s výnimkou MDPT SR) problematika týkajúca sa predkladania žiadostí je vysvetľovaná zodpovednými pracovníkmi na ústrediach a regionálnych pracoviskách prostredníctvom konzultácií, prednášok a seminárov.

RO pre OP ZI
V súvislosti s uverejnením výzvy na predkladanie projektov v rámci opatrenia 3.1 Budovanie a rozvoj občianskej infraštruktúry v regiónoch vytvoril riadiaci orgán pre OPZI viacero informačných a konzultačných zdrojov. Žiadateľom boli k dispozícii internetová stránka MVRR SR www.build.gov.sk, linka tzv. najčastejšie kladených otázok (Frequently asked questions – FAQ), osobné konzultácie so zástupcami odboru riadenia OPZI a informovanie zabezpečovali aj odbory regionálneho rozvoja príslušných úradov samosprávnych krajov. Zástupcovia  riadiaceho orgánu pre OPZI sa zúčastňovali na rôznych seminároch, školeniach, výstavách a workshopoch, kde poskytovali komplexné informácie o výhodách, možnostiach a postupoch čerpania finančných prostriedkov v rámci OPZI. Vzhľadom na skutočnosť, že zamestnanci odboru riadenia OPZI sa priamo v súčasnosti  zúčastňujú procesu hodnotenia žiadostí a  prichádzajú do styku s informáciami dôverného charakteru, všetky relevantné informácie poskytujú kontaktné informačné centrá: informačné centrum „Štrukturálne fondy pre Slovensko“,  integrovaná sieť regionálnych rozvojových agentúr a  príslušné odbory úradov samosprávnych krajov. 

SO/RO pre OP ZI – environmentálna infraštruktúra
Vo vzťahu k žiadateľom o informácie ohľadom výzvy na predkladanie projektov je miestom prvého kontaktu Ministerstvo životného prostredia SR, odbor riadenia programov sekcie zahraničnej pomoci a záležitostí EÚ. Na regionálnej úrovni sú informačnými centrami Regionálne environmentálne poradenské a informačné strediská (tzv. REPIS) SAŽP. Výzvy na predkladanie žiadostí boli zverejnené vo svojom plnom znení na webovej stránke MŽP SR www.enviro.gov.sk a na webovej stránke www.strukturalnefondy.sk. Verejnosť bola následne prostredníctvom tlače, rozhlasu a televízie informovaná o ich zverejnení. 

RO pre SPD NUTS II BA Cieľ 2
RO pre SPD2 zriadilo pre konečných príjemcov pomoci e-mailovú adresu spd@build.gov.sk, na ktorú potenciálni žiadatelia o poskytnutie finančnej podpory zasielajú svoje otázky a zamestnanci RO pre SPD2 im písomnou formou odpovedajú. Stanovené sú konzultačné hodiny, a to každý pondelok od 9.00 do 12.00, kedy sa koneční príjemcovia môžu osobne prísť do info centra na MVRR SR, kde môžu prekonzultovať svoje projektové zámery z hľadiska možnosti poskytnutia finančnej podpory. RO pre SPD úzko spolupracuje s Úradom Bratislavského samosprávneho kraja a dvoma regionálnymi rozvojovými agentúrami, poskytuje najnovšie informácie o vypĺňaní formulárov žiadosti a osnovy projektu, o oprávnených nákladoch a pod. Tieto informácie sú prostredníctvom nich šírené ďalej pre širokú verejnosť. RO pre SPD2 uskutoční 10.-11. júna 2004 konferenciu a workshop pre konečných príjemcov zo súkromného a verejného sektora s cieľom upresniť informácie o vypĺňaní žiadosti a osnovy projektu, o oprávnených nákladoch, o mechanizme poskytovania pomoci a celkovej implementácii programu SPD 2.

RO pre SOP Pa RV
Ministerstvo pôdohospodárstva zabezpečuje informovanosť žiadateľov o finančné prostriedky zo štrukturálnych fondov prostredníctvom internetovej stránky MP SR www.mpsr.sk. Informácie týkajúce sa výzvy podávajú žiadateľom pracovníci regionálnych pracovísk a ústredia (odbor vonkajších vzťahov) Pôdohospodárskej platobnej agentúry a pracovníci MP SR z odboru štrukturálnej politiky. Problematika týkajúca sa predkladania žiadostí sú týmito pracovníkmi vysvetľované žiadateľom o podporu prostredníctvom masmédií a prednášok a seminárov.

RO pre P a S
Výzvy na predkladanie projektov, vyhlásené do dnešného dňa, boli zverejnené v denníkoch Pravda a Hospodárske noviny, výzvy pre opatrenia určené verejnému sektoru boli publikované aj v týždenníku Obecné noviny. Všetky dokumenty a informácie súvisiace s výzvami na podávanie projektov môžu potenciálni žiadatelia nájsť na webovej stránke MH SR www.economy.gov.sk ako aj príslušných sprostredkovateľských orgánov pod Riadiacim orgánom (ďalej SO/RO). Zároveň MH SR v súčinnosti so SO/RO priebežne odpovedá na otázky žiadateľov o nenávratný finančný príspevok., čo je prístupné aj na webovej stránke MH SR. V súvislosti so zverejnenými a plánovanými výzvami do konca roku 2004 jednotlivé SO/RO v spolupráci s RO zahájili semináre a školenia v jednotlivých regiónoch Slovenska o problematike SOP PS.

RO pre SOP ĽZ a JPD NUTS II BA Cieľ 3
Riadiaci orgán pre SOP ĽZ a RO pre JPD Cieľ 3 zverejnili výzvu v denníku SME a Obecných novinách. Minister práce, sociálnych vecí a rodiny poskytol informácie o výzvach na tlačovej konferencii dňa 20. mája 2004.  Podrobnejšie informácie ohľadom výziev môžu potenciálni žiadatelia nájsť na internetovej stránke rezortu MPSVR SR (www.employment.gov.sk), internetovej stránke Európskeho sociálneho fondu (www.esf.gov.sk) a internetovej stránke Ústredia práce, sociálnych vecí a rodiny www.upsvar.sk. Pomôckou pre všetkých predkladateľov projektov by mala byť Príručka pre žiadateľa o poskytnutie nenávratného finančného príspevku, ktorá je súčasťou výzvy uverejnenej na horeuvedených internetových stránkach. Prostredníctvom elektronickej pošty alebo faxom je možné nadviazať priamy kontakt so zamestnancami sekcie riadenia ESF, ktorí denne záujemcom poskytujú  podrobné informácie. Ministerstvo plánuje v rámci projektu Phare 2003 vytvoriť v regiónoch Slovenska podporné jednotky, ktoré budú pomáhať pri podávaní informácií a poradenstva pri vypracúvaní návrhov projektov. Riadiaci orgán pre SOP ĽZ a RO pre JPD NUTS II BA     Cieľ 3 poskytuje osobné konzultácie k výzvam priamo na ministerstve a na osobných stretnutiach na vyšších územných celkoch v dňoch 31. 5. – 11. 6. 2004. Ako ďalšie sú naplánované stretnutia s mimovládnymi organizáciami a vzdelávacími inštitúciami

SO/RO pre SOP ĽZ

Akékoľvek písomné otázky týkajúce sa výzvy môžu byť zaslané na elektronickú adresu sei@education.gov.sk alebo faxom na číslo: +421 2 692 02 268. V predmete správy musí byť uvedené „výzva SOP ĽZ“, resp. „výzva JPD 3“. Otázky musia byť doručené najneskôr 21 dní pred konečným termínom predkladania žiadostí, aby boli zodpovedané. Zoznam najčastejšie kladených otázok a odpovedí bude priebežne zverejnený na internetovej stránke MŠ SR www.education.gov.sk. Telefonické konzultácie budú poskytované počas trvania výzvy v nasledovných časoch: v pracovné dni každý pondelok, stredu a piatok v čase od 9:00 do 15:30 hod. a každý utorok a štvrtok v čase od 13:30 do 15:30 hod.
Podrobné informácie týkajúce sa výzvy je možné získať aj na adrese sprostredkovateľského orgánu pod riadiacim orgánom:
Ministerstvo školstva SR
Sekcia európskej integrácie
Odbor pre ESF
Stromová 1, 813 30 Bratislava
Ďalšie informácie o možnostiach získania nenávratného finančného príspevku z ESF je možné nájsť na internetových stránkach MŠ SR a MPSVR SR. 

e. Koordinačné opatrenia a budovanie systému riadenia a kontroly 
Realizácia externého audituV priebehu mesiaca máj 2004 pokračovali v rámci I. fázy externého systémového auditu realizovaného spoločnosťou KPMG Slovensko s.r.o. stretnutia audítorov na jednotlivých inštitúciách zapojených do implementácie štrukturálnych fondov a Kohézneho fondu s cieľom zhodnotenia stavu ich pripravenosti na čerpanie prostriedkov ES.

Audítori spoločnosti KPMG Slovensko s.r.o v rámci I. fázy identifikovali potenciálne riziká v rámci troch oblastí. Prvé riziko sa týkalo otázky neuzatvorených zmluvných vzťahov, ktoré definujú kompetencie v rámci Riadiaceho orgánu pre Kohézny fond a jeho sprostredkovateľských orgánov. Druhé riziko sa týkalo interných manuálov a ITMS, keďže použitie ITMS má byť integrálnou súčasťou interných materiálov. V mesiaci máj sa uskutočnili školenia a testovanie, ale je dôležité, aby boli všetky postupy kompetentne zapracované v manuáloch. Ohľadom interných materiálov je potrebné mať jednotnú metodiku a jednotný prístup, jednotlivé orgány však pristupujú k tvorbe manuálov odlišne. Tretie riziko taktiež súviselo s internými manuálmi a týkalo sa predovšetkým MH SR a jeho sprostredkovateľských orgánov, kde chýbala  jednotná metodika prípravy uvedených dokumentov.. 

Audítori upozornili aj na ďalšie nedostatky: nedostatočná  kontrola finančného riadenia Kohézneho fondu v oblasti dopravnej infraštruktúry a kompetenčne nevyriešený spôsob výkonu kontroly a interného auditu medzi MP SR a PPA. V priebehu mesiaca máj sa uskutočnilo niekoľko pracovných stretnutí MF SR, KPMG a dotknutých orgánov, kde boli uvedené predbežné zistenia diskutované a bol dohodnutý spôsob odstraňovania nedostatkov. Väčšia časť týchto rizík bola odstránená a v prípade dopracovania interných manuálov o procesy ITMS budú zapracované po spracovaní tohto manuálu zo strany zhotoviteľa ITMS. 
Návrh súhrnnej správy o výsledkoch auditu s odporúčaniami pre nápravu zistených nedostatkov vypracuje a predloží KPMG do 23. júna 2004. Termín na zapracovanie odporúčaní audítorov KPMG je august 2004.

Povinnosť vykonať interný audit na jednotlivých RO a SO/RO do ...vyplynula z uznesenia vlády SR č. a v termíne do 15. apríla (do 30. apríla pre MH SR) bolo na základe uznesenia vlády SR č 200/2004 potrebné vykonať následný audit, ktorý bol zameraný na plnenie odporúčaní predchádzajúceho auditu ako aj na interné manuály postupov. Na základe zistení boli navrhnuté konkrétne odporúčania, a k nim boli prijaté termíny a určení zodpovední pracovníci. V mesiaci máj Ministerstvo financií SR predložilo na rokovanie vlády SR Súhrnnú správu o výsledkoch finančnej kontroly a vnútorného auditu spolu s návrhom štátneho záverečného účtu za rok 2003. Uvedený materiál vláda SR schválila uznesením       č. 481 dňa 26. mája 2004. 

Príprava monitorovacieho systému

Od 1. 5. 2004 je na prácu s ostrými dátami využívaná výlučne plnohodnotná verzia ITMS. V priebehu mája bolo do ostrej verzie ITMS zaznamenaných niekoľko desiatok registrovaných žiadostí projektov za OP ZI, 8 národných projektov SOP Ľudské zdroje a jeden projekt Kohézneho fondu. Skúsenosti z využívania ITMS boli však značne obmedzené, pretože ITMS nebol prístupný na internete, neboli zabezpečené prístupové práva pre všetkých zodpovedných pracovníkov, kapacita linky bola nedostatočná a nebola plne  funkčná časť monitorovanie a finančné riadenie.  V mesiaci apríl 2004 prebehol prvý cyklus školení používateľov ITMS, v rámci ktorého bolo vyškolených 240 používateľov. Tieto školenia však RO považujú za nedostatočné, z toho dôvodu bol pripravený harmonogram ďalších školení v mesiaci jún 2004. 

Pre prácu s ITMS je  potrebné dôkladné vypracovanie súborov inicializačných dát, do ktorých sú premietnuté špecifiká postupov pracovných činností, rozdelenia úloh organizačných útvarov a pracovníkov v procesoch riadenia čerpania fondov ako aj možnosť napojenia na rozpočtové položky a štátnu pokladňu pri realizácii platieb.
Inicializačné dáta pre ITMS:
1.	Programová štruktúra 
2.	Rozpis 
3.	Role  
4.	Kompetencie orgánov 
5.	Kompetencie užívateľov 
6.	Zoznam výberových kritérií 
7.	Zoznam indikátorov a ich väzieb na oblasti pomoci 
8.	Zoznam povinných príloh 
9.	Postup realizácie pracovných činností (workflow) 

Od kvality uvedených inicializačných údajov v plnej miere závisí reálny súlad činnosti ITMS so schválenými procesnými mechanizmami. RO pre CSF vypracoval časový harmonogram, v rámci ktorého sa zintenzívnila kompletizácia inicializačných dát všetkých ministerstiev a ich zadanie do ITMS. Kritická situácia pretrvávala v oblasti kompletizácie dát reprezentujúcich kódy rozpočtovej klasifikácie. Vzhľadom k tomu, že v rozpočtovom informačnom systéme (RIS), ktorý bude prepojený s ITMS boli rozpočtované finančné prostriedky na úrovni opatrení a výzvy boli zverejnené na úrovni podopatrení, bolo potrebné zmeniť kódy rozpočtovej klasifikácie. Jednotlivé RO zasielali informácie na úrovni podopatrení na RO pre CSF, ktoré ich následne  konzultovalo s MF SR. 
Bolo dohodnuté, že testovacia verzia, voľne prístupná na internete bude sprístupnená až po dodaní inicializačných dát. 

Príručka ITMS  bola na internetovej stránke MVRR SR vystavená dňa 29. 4. 2004. 

Stav pripravenosti sprostredkovateľských orgánov, ktoré nepatria medzi ÚOŠS – t.j. všetky SO/RO pod MH SR a PPA pod MP SR.  

V mesiaci máj 2004 sa uskutočnili  pracovné stretnutia Riadiaceho orgánu pre SOP PS so SO/RO, pričom cieľom týchto stretnutí bola diskusia o otvorených a nedoriešených otázkach v nasledovných oblastiach:

•	termíny na predkladanie projektov
•	vyjasnenie si pozícií v rámci implementácie opatrení SOP PS
•	      stav pripravenosti SO/RO na archiváciu
•	projekt NUTIS
•	zhodnotenie pripravenosti SO/RO na implementáciu
•	technická asistencia
•	      logistika postupov hodnotenia
•	ITMS

Riadiaci orgán pre SOP Priemysel a  služby spolupracuje s informačnými centrami prvého kontaktu, ktorými sú „Regionálne poradensko-konzultačné agentúry“ v priamej pôsobnosti VÚC v regiónoch spadajúcich pod Cieľ 1 štrukturálnych fondov EÚ a  9 regionálnych centier SOPK, na základe uzatvorenej zmluvy o spolupráci. Uvedené inštitúcie spolupracujú s RO a SO/RO, čím sa pre žiadateľa o nenávratný finančný príspevok proces prípravy projektu zjednoduší. MH SR koordinuje a  metodicky usmerňuje uvedené centrá prvého kontaktu a poskytuje im aktuálne informácie o  SOP PS a zabezpečuje školenia súvisiace s implementáciou SOP PS pre uvedené inštitúcie, ako aj pre žiadateľov o nenávratný finančný príspevok.

Riadiaci orgán pre Poľnohospodárstvo a rozvoj vidieka a PPA ako sprostredkovateľský orgán pod riadiacim orgánom pravidelne konzultujú otázky týkajúce sa implementácie sektorového operačného programu. 27. mája 2004 sa uskutočnilo prvé riadne zasadanie Monitorovacieho výboru pre Sektorový operačný program „Poľnohospodárstvo a rozvoj vidieka“, na ktorom sa ako pozorovatelia zúčastnili i zástupcovia Pôdohospodárskej platobnej agentúry. V rámci zasadania bola prerokovaná i problematika predkladania a schvaľovania projektov v rámci tohto programu.Príprava finančného riadenia štrukturálnych fondov a KF
K 31.5.2004 boli uzavreté dohody o spolupráci medzi platobným orgánom pre štrukturálne fondy a všetkými platobnými jednotkami (MVRR SR, MŽP SR, MDPT SR, MH SR, MPSVR SR, MŠ SR, PPA).V máji 2004 platobný orgán pre štrukturálne fondy vydal nasledovné usmernenia určené pre riadiace orgány, sprostredkovateľské orgány pod riadiacim orgánom a platobné jednotky:
č. 1/2004 Usmernenie k nezrovnalostiam pre finančné riadenie štrukturálnych fondov,
č. 2/2004 Usmernenie k systému poskytovania zálohových platieb,
č. 3/2004 Usmernenie k systému poskytovania predfinancovania,
č.6/2004 Usmernenie k zabezpečeniu príslušných právomocí platobnej jednotky pre   postupy    v rámci Rozpočtového informačného systému.
Stretnutia platobného orgánu s platobnými jednotkami v rámci koordinácie prípravy finančného riadenia prebiehali aj v mesiaci máj 2004, riešili sa najmä otázky súvisiace s výkonom externého systémového auditu.
V mesiaci máj 2004 platobný orgán pre štrukturálne fondy v spolupráci s MVRR SR a expertami v rámci technickej asistencie zahájil sériu odborných prednášok a školení k finančnému riadeniu štrukturálnych fondov určených pre širokú skupinu audítorov, kontrolórov a platobné jednotky.
Platby zo strany Európskej komisie na platobný orgán neboli realizované, nakoľko poskytnutie zálohovej platby je podmienené prijatím rozhodnutia o poskytnutí pomoci Európskou komisiou, ktoré sa predpokladá v mesiaci jún, resp. júl 2004. Čo sa týka platieb zo strany platobného orgánu na platobné jednotky, platobný orgán schválil dve súhrnné žiadosti o platbu predložené platobnou jednotkou MPSVR SR za SOP ĽZ a SPD3. Platobný orgán poskytne finančné prostriedky platobnej jednotke ihneď po obdržaní prostriedkov z EK na svoje účty. Platby zo strany platobných jednotiek na konečných prijímateľov/príjemcov pomoci  k 31. 5. 2004 neboli realizované.	
Z Nariadenia 1260/1999 vyplýva povinnosť členským štátom pripraviť odhady čerpania finančných prostriedkov zo štrukturálnych fondov. V tejto súvislosti pripravuje MF SR v spolupráci s RO pre CSF a ÚV SR jednotnú metodiku na vykazovanie odhadov čerpania, na ktorú budú vyškolení zodpovední pracovníci jednotlivých RO. Materiál Analýza stavu realizovania projektov zo štrukturálnych fondov  na rok 2004 podľa operačných programov k 30. 6. 2004 bude predložená na rokovanie Rady vlády pre regionálnu politiku a dohľad nad štrukturálnymi operáciami v termíne do 15. 7. 2004.
V priebehu mesiaca máj bol dopracovaný manuál vnútorných procedúr platobného orgánu pre Kohézny fond. V súlade s Koncepciou finančného riadenia Kohézneho fondu, ktorá bola schválená uznesením vlády č. 946 z roku 2003, boli Národným fondom MF SR vypracované dohody o implementácii projektov KF medzi platobným orgánom, sprostredkovateľským orgánom pod platobným orgánom a implementačným orgánom. Finančné dohody medzi PO KF, SOPO a IO boli podpísané v mesiaci apríl 2004. V rámci prípravy ITMS pre KF sa prerokováva zahrnutie projektov ISPA do ITMS.
V mesiaci apríl bola schválená Centrálnym kontaktným útvarom OLAF pre SR smernica pre predchádzanie, hlásenie a riešenie irregularít – KF.

Príprava administratívnych kapacít a zabezpečenie ich vzdelávania